b'\n_START_ARTICLE_\nKaaresuvannon seurakunta\n_START_SECTION_\nHistoria\n_START_PARAGRAPH_\nKaaresuvanto oli aiemmin samaa seurakuntaa Enonteki\xc3\xb6n alueen kanssa, mutta vuonna 1813 ne erkanivat seurakunnallisesti valtionrajan tullessa niiden v\xc3\xa4liin. Vuosien 1813-1907 seurakunnan nimi kuitenkin vaihteli ollen v\xc3\xa4lill\xc3\xa4 Enonteki\xc3\xb6 (Enontekis) tai Kaaresuvanto (Karesuando). Vasta 1907 vakiintui seurakunnan nykyinen nimi ainoaksi nimeksi._NEWLINE_Kaaresuvannon ensimm\xc3\xa4inen kirkko rakennettiin vuosina 1813-1816.Se oli yksinkertainen puurakennus matalalla kivijalalla. Kirkonkyl\xc3\xa4ss\xc3\xa4 oli ainoastaan viisi tilaa ja koko seurakunnan v\xc3\xa4kiluku oli 625. Vuosina 1826-1849 seurakunnan kirkkoherrana toimi Lars Levi Laestadius. Kaaresuvannon kirkosta my\xc3\xb6s alkoi joulukuussa 1845 her\xc3\xa4tys, joka tultiin tuntemaan lestadiolaisuuden nimell\xc3\xa4._NEWLINE_K\xc3\xb6yh\xc3\xa4 seurakunta ei kyennyt yll\xc3\xa4pit\xc3\xa4m\xc3\xa4\xc3\xa4n kirkkoaan, mist\xc3\xa4 johtuen se rapistui korjauskelvottomaksi. Vuonna 1905 purettiin vanha kirkko ja samana vuonna vihittiin my\xc3\xb6s uusi kirkko k\xc3\xa4ytt\xc3\xb6\xc3\xb6n. Se restauroitiin vuosina 1953-1954.'